text: Peter Ankersen på landsholdet
  26 august 2013 kl. 10.46
  Kun tre spillere fra den danske Superliga i fodbold, er i dag blevet udtaget til landsholdets to VM-kvalifikations kampe i næste måned mod Armenien og Malta. Den ene er Esbjergs Peter Ankersen.
  Peter Ankersen har været meget iøjnefaldende i den seneste tid. Senest i går da han scorede Esbjergs eneste mål i 1-3-nederlaget til Viborg, og endnu mere i torsdags da han scorede to flotte mål mod Saint Etienne i Europa League-kvalifikationen.
  Esbjerg-backen fik sin debut på landsholdet tidligere på måneden, da Danmark tabte 2-3 til Polen.
  I den kamp scorede den daværende Esbjerg-spiller Martin Braithwaite. Han er siden skiftet til franske Toulouse og er endnu en gang med på landsholdet. Her kan både få sin kamp nummer tre og fire.
  
  EfB?ere på U21-landsholdet
  Også på U21-landsholdet, med den tidligere EfB-træner Jess Thorup i spidsen, er der vestjyske spillere at finde. Til to EM-kvalifikationskampe mod Andorra og Sverige er således både Jonas Knudsen og den fra Horsens lejede målmand Frederik Rønnow med.
  